تاہم جو عربی تلوار کا مزہ چکھ چکے تھے وہ دل سے صلح کے متمنی تھے،سپہ سالار اعظم باہان کی بھی یہی خواہش تھی ، غرض جارج نامی ایک رومی قاصد اسلامی لشکر گاہ میں پہنچا کہ کسی مسلمان سفیر کو ساتھ لے جائے ، اس وقت شام ہو چکی تھی ، ذرا دیر کے بعد مغرب کی نماز شروع ہوئی ، مسلمانوں کے مؤثر طریقہ عبادت خشوع وخضوع اور محویت و استغراق نے اس پر عجیب وغریب کیفیت طاری کی ،وہ استعجاب کے ساتھ دیکھتا رہا ، یہاں تک کہ جب نماز ہو چکی تو اس نے حضرت ابو عبیدہ ؓ سے چند سوالات کیے جن میں ایک یہ بھی تھا کہ عیسیٰ علیہ السلام کے متعلق کیا اعتقاد رکھتے ہو ؟
Entity: ابو — Type: /person